Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1383

4. Fejezet Előírások a csomagolóeszközök vizsgálatára A. A gyártási típus vizsgálata 4.1 A vizsgálatok végrehajtásának sorrendje és időszakos megismétlése 4.1.1 Minden csomagolóeszköz gyártási típusát az illetékes hatóságnak vagy az általa kijelölt szervnek kell próbának alávetni és jóváhagyni. 4.1.2 Az 4.1.1 pont szerinti próbákat a konstrukció, az anyag vagy a gyártási módszer minden változtatása után meg kell ismételni. 4.1.3 Az illetékes hatóság bármikor előírhatja, hogy a jelen fejezet előírásainak megfelelő próbákkal igazolják, hogy a sorozatban gyártott csomagolóeszközök megfelelnek a gyártási típus követelményeinek. 4.1.4 Ellenőrzési célokra a kijelölt vizsgáló szervnek a felhasznált anyagból vett mintát, mintadarabot vagy alkatrészt meg kell őriznie. 4.1.5 Ha biztonsági okokból szükség van belső bevonatra, annak még a próbák után is meg kell őriznie védő tulajdonságait. 4.2 A csomagolások előkészítése a vizsgálatokhoz 4.2.1 A vizsgálatokat fuvarozásra kész csomagolásokon kell végrehajtani, beleértve a kombinált csomagolások esetén azok belső csomagolásait. Az önálló vagy belső tartályokat vagy küldeménydarabokat folyadékok esetén űrtartalmuk legalább 98%-áig, szilárd anyag esetén legalább 95%-áig kell megtölteni. A kombinált csomagolásoknál, ahol a belső csomagolások folyadékokat és szilárd anyagokat egyaránt tartalmazhatnak, külön vizsgálat szükséges a folyadék és külön a szilárd anyag tartalomra. A fuvarozandó anyag helyettesíthető más anyaggal, kivéve, ha ez meghamisítaná a próbák eredményét. Szilárd anyag esetén a helyettesítőanyagnak ugyanolyan fizikai jellemzőkkel kell bírnia (tömeg, szemcseméret stb.), mint a fuvarozandó anyagnak. Abból a célból, hogy elérjék a küldeménydarab megkövetelt össztömegét, kiegészítő terhek is használhatók, pl. ólomszemcsét tartalmazó zsákok, feltéve, hogy ezeket oly módon helyezik el, hogy nem hamisítják meg a próbák eredményét. Por alakú szilárd anyagok megfelelő keverékeit, pl. polietilén- vagy PVC-port faliszttel, finom homokkal stb. keverve fel lehet használni töltőanyagként olyan anyagok helyettesítésére, amelyeknek 23 ˚C-on 2680 mm2/s-nél nagyobb a viszkozitásuk. 4.2.2 Folyadékokra vonatkozó ejtőpróbáknál ha más anyagot használnak, ennek a fuvarozandó anyaggal azonos relatív sűrűségűnek és viszkozitásúnak kell lennie. A 4.3.4 pontban meghatározott feltételek között végzett ejtőpróbákhoz víz is használható. 4.2.3 A papírból vagy papírlemezből készült csomagolóeszközöket legalább 24 órán át szabályozott relatív páratartalmú és hőmérsékletű levegőn kell tartani. Három megoldás közül lehet választani. Az ajánlott érték 23±2 ˚C hőmérséklet és 50±2% nedvességtartalom. A másik két lehetőség: 20±2 ˚C hőmérséklet és 65±2% nevességtartalom, illetve 27±2 ˚C hőmérséklet és 65±2% nedvességtartalom. 4.2.4 A töltőnyílással ellátott fahordókat a próba előtt legalább 24 órán át vízzel töltve kell tartani. 4.2.5 A 3.1.7 pont szerinti műanyag hordókat, kannákat és – ha szükséges – a 3.1.18 pont szerinti összetett (műanyag) csomagolásokat abból a célból, hogy kipróbálják, hogy kémiai összeférhetőségük a folyadékokkal kielégítő-e, környezeti hőmérsékleten hat hónapig kell tárolni, ez idő alatt a mintadaraboknak azokkal az árukkal kell megtöltve lenniük, amelyeket fuvarozani kívánnak bennük. A tárolás első és utolsó 24 órája alatt a mintadarabokat zárószerkezetükkel lefelé kell állítani. A szellőztetőszerkezettel ellátott csomagolóeszközöket azonban egy-egy alkalommal csak öt percig kell ilyen helyzetben tartani. A tárolást követően a mintadarabokat a 4.3.1–4.6.1 pontban előírt próbáknak kell alávetni. Az összetett (műanyag) csomagolások belső tartályai esetén nem szükséges elvégezni a kémiai összeférhetőségi próbát, ha ismeretes, hogy a műanyag szilárdsági jellemzői a betöltött anyag hatására lényegesen nem változnak meg. 2002/105/II. szám A szilárdsági jellemzők lényeges változásán a következőket kell érteni:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes